CELEX: 62020TN0529
Language: da
Date: 2020-08-21 00:00:00
Title: Sag T-529/20: Sag anlagt den 21. august 2020 — LR mod EIB

12.10.2020   
            
            
               DA
            
            
               Den Europæiske Unions Tidende
            
            
               C 339/30
            
         
      Sag anlagt den 21. august 2020 — LR mod EIB
      (Sag T-529/20)
      (2020/C 339/38)
      Processprog: spansk
      
         Parter
      
      
         Sagsøger: LR (ved advokat Á. Gómez de la Cruz Pérez)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  Annullation af sagsøgtes afgørelse af 9. januar 2020 om afslag på sagsøgerens ansøgning om bosættelsespenge efter sagsøgerens tilbagevenden til centret for sine interesser ved ansættelsesforholdets afslutning og af afgørelse af 15. maj 2020 om afslag på sagsøgerens administrative klage af 19. februar 2020 over sagsøgtes afgørelse af 9. januar 2020.
               
            
                  —
               
               
                  Annullation af sagsøgtes afgørelse af 15. maj 2020 om afslag på sagsøgerens ansøgning af 19. februar 2020 om anerkendelse af hans ret til bosættelsespenge for det tilfælde, at Den Europæiske Unions Ret eller Den Europæiske Unions Domstol måtte finde, at sagsøgerne i sag T-387/19, DF og DG mod EIB, har ret til bosættelsespenge.
               
            
                  —
               
               
                  Sagsøgte tilpligtes at betale bosættelsespenge med tillæg af morarenter beregnet på grundlag af den rentesats, som er fastsat af Den Europæiske Centralbank, forhøjet med 2 procentpoint, indtil besættelsespengene er betalt fuldt ud.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Det første anbringende om en åbenbar retlige fejl
                  
                              —
                           
                           
                              Sagsøgeren har gjort gældende, at den seneste fortolkning fra 2017 af undtagelsen i artikel 13, stk. 1, i EIB’s administrative bestemmelser er behæftet med en åbenbar retlig fejl og er i strid med EIB’s egne retsakter.
                           
                        
            
                  2.
               
               
                  Det andet anbringende om tilsidesættelse af forpligtelsen til at høre personalerepræsentanterne
                  
                              —
                           
                           
                              Sagsøgeren har gjort gældende, at den seneste praksis udgør en skjult lovgivningsprocedure anvendt af et inkompetent organ uden efterfølgelse af nærmere retningslinjer og fremgangsmåder, hvorunder personalerepræsentanterne ikke er blevet hørt.
                           
                        
            
                  3.
               
               
                  Det tredje anbringende om tilsidesættelse af proportionalitetsprincippet, princippet om erhvervede rettigheder og princippet om den berettigede forventning og om en manglende overgangsordning
               
            
                  4.
               
               
                  Det fjerde anbringende om tilsidesættelse af princippet om forbud mod forskelsbehandling
               
            
                  5.
               
               
                  Det femte anbringende om tilsidesættelse af omsorgspligten og af princippet om god forvaltningsskik